stanford-oval/wikipedia huggingface dataset:
ארנסט ריצ'מונד
בארץ ישראל

לקראת סיום המלחמה נשלח ריצ'מונד על ידי הגנרל אדמונד אלנבי להכין עבורו סקר על מצב המבנים של מסגדי הר הבית ובמיוחד על מצב המבנה של כיפת הסלע. פה החלו להתגלות הסימנים הראשונים לאהדתו של ריצ'מונד את הלאומנות הערבית. לדבריו (כפי שכתב לאחר מכן) ציפו ממנו מי שמינו אותו למשימה זו כי מסקנתו תהיה שהמסגדים הוזנחו קשות, עד שאיבדו כל ערך והם עומדים בפני השחתה והרס "ועתידים להיות מוחלפים על ידי מקדשים רבי ערך יותר אולי לכבודה של דת אחרת". אך לדבריו לא זו הייתה מסקנתו, הוא קבע כי מבני המסגדים יציבים ואיתנים. בשנת 1919 שב ריצ'מונד לאנגליה כדי לשכנע את הממשלה להקציב אמצעים לתחזוקת המסגדים, דבר שלדבריו ישכנע את העולם המוסלמי, שהשקעת הממשלה הבריטית, תביא לידי חיזוק הידידות עם עולם זה. כן סבר כי יהיה בכך כדי להפריך את החשש, כי היהודים, שקיבלו ב-1919 גישה חופשית לכותל המערבי, עומדים להקים מחדש את מקדש שלמה.
במהלך אותה שנה קיבל ריצ'מונד הזמנה מן הנציב העליון הרברט סמואל להצטרף לממשלת המנדט כדי להיות איש קשר בינה לבין האוכלוסייה המוסלמית. ריצ'מונד נעתר לבקשה ונתמנה ליועץ מדיני לנציב העליון וליועץ פוליטי האחראי לענייני ערבים.
לתפקיד השני בחשיבותו בממשלת המנדט, מיד לאחר הנציב העליון, נתמנה בריגדיר גנרל וינדהאם דידס איש המודיעין הצבאי הבריטי במזרח התיכון, אוהד הציונות. בראש המערכת המשפטית של ממשלת המנדט הועמד היהודי נורמן בנטוויץ', בן למשפחה ציונית באנגליה. כנגד צמד זה עמד הצמד הפרו-ערבי ארנסט ריצ'מונד ורונלד סטורס מושל ירושלים, שניהם מתנגדים מושבעים של היישוב. ריצ'מונד היה מומחה לתרבות האסלאם, פרו ערבי נלהב, שונא הציונות, ואנטישמי חריף, שלא טרח להעלים את השקפתו כי "ארץ ישראל היא ארץ מוסלמית וממשלתה צריכה להיות מוסלמית", ולא הסתיר את התנגדותו להגשמתה של הצהרת בלפור.
הישגו החשוב ביותר של ריצ'מונד היה בכך שהביא בשנת 1921 לבחירתו של חאג' אמין אל-חוסייני למופתי של ירושלים, למרות שהלה לא זכה ברוב הקולות בהצבעה. במרוצת הזמן הפך ריצ'מונד לאחד היועצים הראשיים של החוסיינים.
בשנת 1922, לאחר תום מאורעות תרפ"א, משנתבררו לשלטונות המנדט כוחו של ארגון "ההגנה" ומידת החימוש שלו, החלו השלטונות לערוך חיפושים אחר מחסני הנשק של "ההגנה". ארנסט ריצ'מונד כתב שטנה על "ההגנה" בו תיאר אותה כארגון סתר בולשביקי. כשנמשך הקטרוג על "ההגנה" החליט הנציב העליון להפגיש את המקטרגים עם ראשי היישוב לשיחה גלויה. בנוכחות הנציב העליון הרברט סמואל והמזכיר הראשי של ממשלת המנדט וינדהאם דידס, נפגשו ריצ'מונד ומפקד משטרת המנדט פרסי בראמלי (שונא היישוב גם הוא) עם קבוצה ממנהיגי היישוב ובהם ד"ר חיים ויצמן והקולונל פרדריק קיש. הפגישה לא הביאה לכל תוצאה כשהמקטרגים חזרו בה על טענותיהם כי היהודים העולים לארץ ישראל הם סוכנים קומוניסטים.
בשנת 1924 התפטר ריצ'מונד מתפקידו ושב לאנגליה. בשנת 1927 חזר לארץ ישראל ונתמנה למנהל מחלקת העתיקות המנדטורית. ריצ'מונד מילא תפקיד זה במשך עשור עד שנת 1937, שבה פרש. בכוונתו היה להשתקע באיטליה, אולם הוא זנח כוונה זו עם פרוץ מלחמת העולם השנייה. ריצ'מונד שב לאנגליה, התגורר בעיר גלוסטרשייר, עסק בכתיבה וגילה עניין בכל המתרחש בארץ ישראל.
ארנסט ריצ'מונד מת בשנת 1955.
| --- | --- |
בקרת זהויות :  NLI: 987007295790805171  PLWABN: 9810615686105606  ISNI: 0000 0000 4950 9917  LCCN: nr91042160  NTA: 236505165  SNAC: w6557wqx  SUDOC: 251187535  VIAF: 56470132   WorldCat (עם VIAF): 56470132
אקלמפסיה (כלבות)

אֶקְלַמְפְּסִיָּה (מכונה בעברית: עֲוִית הַהֵרָיוֹן, ובאנגלית: Eclampsia, Puerperal tetany) היא מצב מסכן-חיים המופיע בסוף ההיריון של כלבה או לאחר ההמלטה, הנגרם בשל תת-סידן בדם (היפוקלצמיה). על פי רוב מופיע בקרב כלבות מגזע קטן עם גור או שגר גדול, כשלושה שבועות לאחר ההמלטה.
פתופיזיולוגיה

במהלך ההיריון רמת הסידן נשארת על פי רוב קבועה ומאוזנת, מסיבה זו אקלמפסיה נפוצה יותר לאחר ההמלטה ולא בזמן ההיריון. במהלך ההיריון ולקראת ההמלטה על האם לגייס סידן רב לבניית עצמות העוברים ולשם ייצור חלב. כיומיים לפני ההמלטה מופר מאזן הסידן ורמתו בדם מתחילה לצנוח. העוויתות המאפיינות אקלמפסיה נובעות מצניחת הסידן, שיש לו תפקיד חשוב בפעילות שריר תקינה.
בכלבים מגזע קייסהונד יש בעיות גנטיות בבלוטת יותרת התריס, האחראית בין היתר על ויסות רמות הסידן בגוף. לפיכך, בכלבות מגזע זה מחלת האקלמפסיה נפוצה יותר, ולעיתים קרובות היא מופיעה כבר לפני ההמלטה.
פתופיזיולוגיה > גורמים

תזונה לקויה או חוסר תיאבון.
בעיה בספיגת הסידן מהמזון.
גיוס סידן לבניית שלד הגורים וגיוס סידן לייצור חלב.
ניוון מולד או נרכש של בלוטת יותרת התריס (Parathyroid).
סימנים קליניים

שינויים במערכת שריר שלד: עווית טונית או עווית קלונית בשרירי השלד הנראות כהתקף אפילפסיה. שיגשוֹן (אטקסיה) ורעד. העוויתות מלוות לעיתים בחום, דופק מהיר (טכיקרדיה), ייתכן גם קשיון שרירים. שינויים אלה עשויים להתפרש כמחלה עצבית.
שינויים התנהגותיים: חוסר מנוחה, הלחתה, יללות, חוסר עניין בגורים, שפשוף הפנים.
שינויים פיזיולוגיים: ריור מוגבר, ורמת סוכר נמוכה בדם (היפוגליקמיה) שמופיעה כסיבוך במצבים שבהם הכלבה רעדה רבות לפני הגעתה לטיפול, עד כי ניצלה את מאגרי הסוכר בגופה.
כאב.
מוות.
אבחון

האבחון הסופי באקלמפסיה נעשה לפי ממצאים של ביוכימיה בדם, אף שלעיתים תכופות הסימנים הקליניים יחד עם ההיסטוריה הקלינית ועיתוי המחלה מאפשרים לווטרינר להגיע לאבחנה כמעט ודאית.
תת סידן בדם – רמת הסידן היוני הנמדדת נמוכה מ-0.8mmol לליטר.
תת מגנזיום בדם ויחס כללי נמוך בין מגנזיום לסידן.
תת זרחן בדם.
יתר אשלגן בדם.
מניעה וטיפול > מניעה

תזונה מאוזנת: לקראת סוף ההיריון ובתקופת ההנקה מוטב להאכיל את הכלבה במזון לגורים או במזון מיוחד למניקות שהוא עשיר יותר באנרגיה ובסידן.
מתן תוספת סידן לקראת ההמלטה בכלבות מגזע קייסהונד ובכלבות שכבר לקו באקלמפסיה בהיריון קודם שלהן סיכון רב יותר ללקות באקלמפסיה.
מניעה וטיפול > טיפול במקרה חירום

טיפול במתן סידן-גלוקונט בריכוז 10% לתוך הווריד בעירוי אטי עד שהשפעתו נראית לעין והסימנים הקליניים דועכים.
מתן מגנזיום במידה שיש תת-מגנזיום בדם.
ניטור קצב הלב משום שיש דופק מהיר ומשום שמתן סידן יכול לגרום להפרעות קצב.
ניטור חום הגוף וקירור במידה שהכלבה הגיעה לטיפול עם חום גוף גבוה.
מניעה וטיפול > טיפול במקרה יציב

סידן-גלוקונט במתן תת-עורי או במתן פומי או מתן סידן-לקטט עם המזון. לרוב מתן הסידן נמשך עד שבועיים-שלושה לאחר האירוע או ההגעה לטיפול.
ויטמין D3 עם המזון או בהזרקה לשיפור ספיגת הסידן.
מניעה וטיפול > טיפול בגורים

במקרים אלה האם לא מסוגלת להעביר די סידן לגורים בתוך החלב ולכן נשקול גמילה מוקדמת ובמקרים קשים אף גידול של הגורים ללא האם. יש לתת לגורים תחליף חלב (ייעודי לגורים). גורים בוגרים יותר ניתן להאכיל במזון גורים מאיכות גבוהה בהאכלות תכופות.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארנה אמזוניה

| --- | --- |

 שמות קודמים:  ויואלדו לימה (ויולדאו)
 מיקום:  מנאוס, מדינת אמזונס   ברזיל
 קואורדינטות:  3°04′59″S 60°01′41″W﻿ / ﻿3.083056°S 60.028056°W﻿ / -3.083056; -60.028056
 תקופת הפעילות:  9 במרץ 2014 – הווה (10 שנים)
 בעלים:  מדינת אמזונס
 משטח:  דשא
 אדריכל:  גרקן, מארג ושות' 
 קבוצות:  נסיונל
 מושבים:  39,118
 arenadaamazonia.com.br
 he
 
ארנה אמזוניה (בפורטוגזית: Arena Amazônia) הוא אצטדיון כדורגל הממוקם בעיר מנאוס, בירת מדינת אמזונס שבברזיל, ומונה 39,118 מקומות ישיבה. ארנה אמזוניה הוא אחד מ-12 האצטדיונים שלקחו חלק באירוח משחקי מונדיאל 2014 שנערכו בברזיל.
האצטדיון נבנה באתר בו עמד אצטדיון ויואלדו לימה (Vivaldo Lima), המכונה "ויולדאו", שנסגר ונהרס בשנת 2010 על מנת לאפשר את בניית האצטדיון החדש. הוויולדאו שימש במה מרכזית לאליפות אמזונאס ואירח מספר משחקי ליגת העל הברזילאית וכן משחקי הנבחרת הברזילאית. האצטדיון נחנך ב-9 במרץ 2014.
ארנה אמזוניה הוא אצטדיון רב-תכליתי, שמיועד לשמש עבור ענפי ספורט אחרים וכן עבור הופעות. בתכנון האצטדיון הושם דגש רב על ידידותיות לסביבה, ולשם כך הוקמה מערכת איסוף מי גשם לצורכי האצטדיון וכן שימוש באנרגיית השמש. מתכנני האצטדיון שאבו השראה מיער האמזונאס, בעיקר בשימוש באזורים ירוקים ובכיסוי השקוף למחצה, וצורתו המזכירה סלסלה, מוצר נפוץ באזור.
ארנה ארמייץ סופיה

| --- | --- |

 מיקום:  רחוב אסן יורדנוב 1, סופיה, בולגריה
 קואורדינטות:  42°40′16″N 23°22′09″E﻿ / ﻿42.671111°N 23.369167°E﻿ / 42.671111; 23.369167
 אבן יסוד:  15 באוגוסט 2009
 תקופת הפעילות:  30 ביולי 2010 – הווה (14 שנים)
 עלות הבנייה:  90 מיליון לב
 בעלים:  סופיה 
 מפעיל:  סופיה 
 משטח:  פרקט
 אדריכל:  ז'אקו טליב
 קבוצות:  אקדמיק סופיה
 מושבים:  כדורסל, כדורעף: 12,373 אגרוף: 16,545 טניס, היאבקות: 15,545 קונצרט: 17,000
 arenaarmeecsofia.com
  מפת מיקום  מפה מפורטת   (למפת סופיה מוגדלת) מחוז סופיה פרניק קיוסטנדילארנה ארמייץ סופיה(למפת סופיה רגילה) מחוז סופיה פרניק קיוסטנדילארנה ארמייץ סופיה  he tabBackground:;tabBorder:#aaa;defaultTab:0;
 
אָרֶנָה אַרְמֶיֶיץ סופיה (בבולגרית: Арена Армеец София) הוא היכל ספורט רב-תכליתי השוכן בעיר סופיה, בירת בולגריה. האולם נפתח ב-30 ביולי 2011 ותכולתו נעה בין 12,373 ל-17,906 אלף מקומות ישיבה (בהתאם לסוג האירוע המתקיים בו).
החל מפתיחתו, משמש האולם כמגרשה הביתי של קבוצת הכדורסל הבולגרית אקדמיק סופיה במשחקיה בליגת העל הבולגרית וביורוקאפ. ב-2012, האולם אירח את משחקי השלב האחרון באליפות העולם בכדורעף.
מעת לעת, פרט למופעי הספורט, מארח האולם מופעי מוזיקה, כמו אירוויזיון הילדים 2015 שהתקיים בו בנובמבר 2015 והופעות של זמרים כמו טום ג'ונס, טאריה טורונן, ואן ריפאבליק וסלאבי טריפונוב.
ארכובית שבטבטית

| ארכובית שבטבטית |
| --- | --- |

מיון מדעי
ממלכה:: צומח
מערכה:: מכוסי זרע
מחלקה:: דו-פסיגיים
סדרה:: ציפורנאים
משפחה:: ארכוביתיים
סוג:: ארכובית
מין:: ארכובית שבטבטית
שם מדעי
 Polygonum equisetiforme ‏סמית, 1809
אַרְכֻּבִּית שְׁבַטְבַּטִּית (שם מדעי: Polygonum equisetiforme) הוא עשב רב שנתי ממשפחת הארכוביתיים בו 200 מינים ומתוכם 13 בארץ. ארכובית פירושה בעברית ברך. הארכובית ידועה בעיקר בגלל סגולות המרפא שלה ברפואה העממית.
מאפייני הצמח

ארכובית שבטבטית היא צמח רב שנתי הגדל בצידי דרכים, בשדות בור ובערוצי נחלים, וכמעט בכל אזורי הארץ. צמח הארכובית בדרך כלל שרוע על פני האדמה. ענפי הצמח מרובים וארוכים, העלים מוארכים, איזמליים ומרוכזים בחלק התחתון של הענף, בעודו שרובו של הענף הוא חסר עלים.
סגולות מרפא

לארכובית שבטבטית סגולות מרפא שונות ומגוונות. ברפואה העממית השתמשו בה כתרופה למחלות באיברים שונים בגוף כגון מחלות עיניים, כאבי בטן, צרבת, הרעלות קיבה, דיכאון, בעיות שתן שונות, פצעים בשפתיים, עור קשה ומבוקע דימום בחניכיים, כאבי שיניים ואף בבעיות לב שונות.
בימיי הביניים אף שימשה כמקור הקלה לסוכרת, ולצורכי גרימת הפלות.
תה הארכובית משמש לגירגור להקלת כאבי גרון, עצירת דימומים וקשיי נשימה שלרוב באים ממקורות אסתמטיים.
למעשה, יש זנים מיוחדים ונדירים של ארכוביות שבטבטית המשמשות מקור רפואי חשוב לכל העולם.
תרומה לרפואה

בארכובית שבטבטית מצויה חומצה סליצילית, שהיא אחד מהחומרים המרכיבים את האספירין (התרופה הראשונה למניעת מיגרנות, חום וכאבי ראש). וייתכן שחשיבותה הרפואית הגבוהה של הארכובית היא בעיקר בגלל חומר זה.
הערות שוליים

↑  ארכובית שבטבטית, באתר "צמח השדה"
אפולו 9

אפולו 9 הייתה המשימה המאוישת הרביעית בתוכנית אפולו. היא שוגרה ממרכז החלל קנדי בפלורידה ב־3 במרץ 1969 על גבי טיל סטורן 5. זו הייתה המשימה הראשונה בה היה רכב ירח מאויש, והיא נועדה לבדוק את תפקודו ותפקוד הצוות בעת תפעול הרכב.
המשימה

כ־70 שעות לאחר השיגור, נפרד מודול הירח משאר החללית, התהפך, והתחבר חזרה, כל זאת במסלול סביב כדור הארץ. המשימה הייתה אמורה גם לבדוק יכולות בתחום הפעילות החוץ רכבית, אך עקב מחלתו של שוויקארט, רוב הפעילויות בוטלו. במהלך היום הרביעי למשימה, יצא שוויקארט ממודול הירח, לאחר שרוקן מאוויר, ושהה מחוץ לחללית במשך 47 דקות. באותו זמן, יצא סקוט באופן חלקי מן הפתח של מודול הפיקוד, כאשר הוא עדיין מחובר למערכות תמיכת החיים של המודול. הוא ביצע תצפיות, צילומים, ואסף דגימות תרמיות. שוויקארט אסף גם הוא דגימות תרמיות שהיו צמודות לדופן החיצונית של המודול. מעבר חיצוני ממודול הירח אל מודול הפיקוד לא בוצע, עקב הביטולים שהוזכרו.
במהלך היום השישי בוצעו תמרוני ניתוק ועגינה של מודול הירח, במהלכם הופעלו מנועי התמרון, הנחיתה וההמראה של המודול.
לאחר שביצעה הקפה אחת יותר מהמתוכנן, עקב תנאי מזג אוויר בעייתיים, חזרה המשימה לכדור הארץ כעבור 10 ימים במסלול, ב־13 במרץ, ונחתה באוקיינוס האטלנטי. היא חולצה על ידי ה־U.S.S Guadalcanal.
הצוות > ג'יימס מקדיוויט

מפקד המשימה. (נולד ב-10 ביוני 1929) יליד שיקגו, אילינוי.
ב־1951 התקבל לחיל האוויר האמריקאי, שם ביצע 145 משימות קרביות במהלך מלחמת קוריאה, במטוסי F-80 ו־F-86. הוא בוגר בית הספר לטייסי ניסוי של חיל האוויר האמריקאי וקורס טייסי מחקר אירוספייס של חיל האוויר. הוא שירת כטייס ניסוי בבסיס חיל האוויר אדוארדס בקליפורניה.
ב־1959 קיבל תואר בוגר במדעים בהנדסת תעופה מאוניברסיטת מישיגן.
בשנת 1962 נבחר על ידי נאס"א כאסטרונאוט. היה מפקד ג'מיני 4, ביוני 1965, ובמרץ 1969 היה מפקד אפולו 9.
הצוות > ראסל שוויקארט

טייס נחתת הירח. לפני שהצטרף לנאס"א שירת כטייס בחיל האוויר האמריקאי והמשמר הלאומי, משנת 1956 עד שהצטרף לנאס"א.
בוגר במדעים בהנדסה אווירונאוטית ומוסמך במדעים באווירונאוטיקה ואסטרונאוטיקה של המכון הטכנולוגי של מסצ'וסטס. למד במעבדה לאסטרונומיה ניסויית של המכון, ועבודתו שם כללה מחקרים בפיזיקה של האטמוספירה העליונה, מעקב אחרי כוכבים, וייצוב של תמונות של כוכבים.
היה אחד מ־14 האסטרונאוטים שנבחרו באוקטובר 1963, בקבוצה השלישית. לאחר משימת אפולו 9, היה מפקד גיבוי של משימת סקיילאב הראשונה ב־1973.
הצוות > דייוויד סקוט

טייס תא הפיקוד. ב־16 במרץ 1966 שוגר עם ניל ארמסטרונג למשימת ג'מיני 8, שהייתה המשימה הראשונה בה התחברו שני כלי רכב חלליים במסלול. לאחר משימת אפולו 9, היה מפקד הגיבוי של אפולו 12. טיסת החלל השלישית שלו הייתה במשימת אפולו 15, ששוגרה ב־26 ביולי 1971. במסגרת משימה זו נחת על פני הירח יחד עם ג'יימס אירווין, וביצע מגוון פעילויות.
הצוות > צוות גיבוי

צ'ארלס קונראד הבן - מפקד
ריצ'רד גורדון - טייס
אלן בין - טייס יחידת נחיתה
ארנסט שולץ

ארנסט לודוויג עמנואל שולץ (בדנית: Ernst Ludvig Emanuel Schultz;‏ 15 במאי 1879 – 20 ביוני 1906) היה אתלט דני, זוכה מדליית ארד אולימפית (פריז 1900) בריצת 400 מטר.
ביוגרפיה > 1900 > מדליית ארד אולימפית

באולימפיאדת פריז שנערכה בשנת 1900 שפריז שבצרפת זכה שולץ במדליית ארד בריצת 400 מטר בתוצאה של 51.5 שניות, אחרי מקסי לונג מארצות הברית (49.4 שניות) וביל הולנד מארצות הברית (49.6 שניות).
ביוגרפיה > מותו

ב-20 ביוני 1906 טבע שולץ למוות.
שיאים אישיים

ריצת 400 מטר: 51.5 שניות (1900)
ריצת 200 מטר: 24.0 שניות (1899)
באקור השלישי, מלך איבריה

באקור השלישי (בגאורגית: ბაკურ III; נפטר ב-580) או באקוריוס השלישי היה המלך האחרון משושלת צ'וסרויד שמלך על ממלכת איבריה. עם מותו בוטלה המלוכה הגאורגית על ידי האימפריה הסאסאנית.
באקור ירש את אביו פארסמן הרביעי כמלך ממלכת איבריה. מועד הכתרתו לכס המלוכה אינו ידוע, אולם ידוע כי שלט בתקופה המקבילה לשלטונו של המלך הפרסי הורמיז הרביעי (בנו של כוסרו הראשון) (579-590) מהאימפריה הסאסאנית. סמכויותיו של באקור בתקופת שלטונו היו מוגבלות ובקושי הגיעו אל מעבר למצודת אורג'מה, כאשר בירת ממלכתו הייתה טביליסי, ואיבריה הפנימית נשלטה למעשה על ידי הסאסאנים. הרשומות הגאורגיות מציינות כי באקור שלט במשך 13 שנה וכי היה מלך נוצרי טוב שבנה כנסיות רבות.
עם מותו של באקור, ניצל הורמיז הרביעי את מותו וביטל את המלוכה של ממלכת איבריה.
הערות שוליים

↑  פרוסופוגרפיה - היסטוריוגרפיה של בעלי מקצוע.
| מלכי איבריה |
| --- | --- | --- |
| שושלת פרנוואז (אנ') | פרנוואז הראשון • סאורמג הראשון • מיריאן הראשון • פרנג'ום |  |
| שושלת ארשקיד | ארשק הראשון • ארטג • פרנוואז השני |  |
| נמרודים או שושלת פרנוואז השנייה | מיריאן השני • ארשק השני • אדרק • מיתרידטס הראשון • פארסמן הראשון • קארטם • קאוס • אזורק • אמאזספ הראשון • פארסמן השני • רדמיסט • פארסמן השלישי • אמאזספ השני • רוו הראשון • וצ'ה • באקור הראשון • מיתרידטס השני • אמאזספ השלישי • אספגור הראשון |  |
| צ'וסרודים | מיריאן השלישי • רוו השני • סאורמג השני • אספגור השני • מיתרידטס השלישי • אספגור השלישי • טירידאט • פארסמן הרביעי • מיתרידטס הרביעי • ארצ'יל • מיתרידטס החמישי • וחטנג גורגסלי • דאצ'י • באקור השני • פארסמן החמישי • פארסמן השישי • באקור השלישי |  |
ערך זה הוא קצרמרבנושא גאורגים. אתם מוזמנים לתרום לוויקיפדיה ו.
באקלאש (WWE)

"באקלאש" (באנגלית: Backlash או בעברית: "רתיעה") הוא אחד מאירועי השלם וצפה של ארגון ההיאבקות האמריקאי, ה-WWE, המשודר אחת לשנה בערוץ של ה-WWE Network. האירוע נוצר בשנת 1999, כשהאירוע הראשון התקיים בסוף חודש אפריל של אותה השנה במסגרת אירועי In Your House.  שנה לאחר מכן האירוע מיתג את עצמו מחדש כאירוע שלם וצפה משל עצמו. לאחר הרחבת המותגים בשנת 2004, האירוע הפך להיות הבלעדי למותג Raw. בשנת 2007 כל אירועי השלם וצפה שהתקיימו לאחר רסלמניה היו בלעדיים לשני המותגים (Raw ו-SmackDown). בשנת 2010 האירוע הוחלף על ידי האירוע חוקי אקסטרים.
לאחר הרחבת המותגים שהתרחשה בשנת 2016, האירוע באקלאש חזר לאחר כשבע שנים שלא התקיים והפך בלעדי לתוכנית סמאקדאון. באותה שנה התקיים בחודש ספטמבר כאירוע לאחר סאמרסלאם, בעוד ששנה לאחר מכן התקיים כאירוע הראשון של סמאקדאון שבא לאחר רסלמניה (האירוע הראשון לאחר רסלמניה היה בלעדי ל-Raw, שהיה פייבאק). בשנת 2018, הוחלט שהאירוע יהיה שייך לשני המותגים. האירוע המתוכנן של שנת 2019 בוטל והוחלף באירוע סטומפינג גראונדס. אולם, האירוע הוחזר בשנת 2020.
תאריכים ואולמות

| 0 | 1 | 2 | 3 |
| --- | --- | --- | --- |
|  | אירוע הבלעדי לתוכנית Raw |  | אירוע הבלעדי לתוכנית סמאקדאון |
| מספר | שם האירוע | תאריך האירוע | עיר ומדינה | אולם | הקרב המרכזי |
| --- | --- | --- | --- | --- | --- |
| 1 | באקלאש: In Your House | 25 באפריל 1999 | פרובידנס, רוד איילנד | פרובידנס סיוויק סנטר | סטון קולד סטיב אוסטין (א) נגד הרוק בקרב ללא חוקים על אליפות ה-WWF (שיין מקמהן שימש כשופט המיוחד) |
| 2 | באקלאש 2000 | 30 באפריל 2000 | וושינגטון די. סי. | MCI סנטר | טריפל H (א) נגד הרוק על אליפות ה-WWF (שיין מקמהן שימש כשופט המיוחד) |
| 3 | באקלאש 2001 | 29 באפריל 2001 | רוזמונט, אילינוי | אולסטייט ארנה | אלוף ה-WWF סטון קולד סטיב אוסטין והאלוף הבין יבשתי טריפל H נגד אלופי הזוגות של ה-WWF קיין ואנדרטייקר בקרב "המנצח זוכה בהכל" |
| 4 | באקלאש 2002 | 21 באפריל 2002 | קנזס סיטי, מיזורי | קמפר ארנה | טריפל H נגד הוליווד האלק הוגאן על האליפות הבלתי מעורערת של ה-WWF |
| 5 | באקלאש 2003 | 27 באפריל 2003 | ווסטר, מסצ'וסטס | ווסטר סנטרום | גולדברג נגד הרוק |
| 6 | באקלאש 2004 | 18 באפריל 2004 | אדמונטון, אלברטה, קנדה | רקסל פלייס | כריס בנואה (א) נגד טריפל H נגד שון מייקלס על אליפות העולם במשקל כבד |
| 7 | באקלאש 2005 | 1 במאי 2005 | מנצ'סטר, ניו המפשייר | ורייזון ווירלס ארנה | בטיסטה (א) נגד טריפל H על אליפות העולם במשקל כבד |
| 8 | באקלאש 2006 | 30 באפריל 2006 | לקסינגטון, קנטקי | רופ ארנה | ג'ון סינה (א) נגד אדג' נגד טריפל H בקרב משולש על אליפות ה-WWE |
| 9 | באקלאש 2007 | 29 באפריל 2007 | אטלנטה, ג'ורג'יה | פיליפס ארנה | ג'ון סינה (א) נגד שון מייקלס נגד רנדי אורטון נגד אדג' בקרב מרובע על אליפות ה-WWE |
| 10 | באקלאש 2008 | 27 באפריל 2008 | בולטימור, מרילנד | פירסט מארינר ארנה | רנדי אורטון (א) נגד טריפל H נגד ג'ון סינה נגד ג'ון "בראדשו" לייפילד בקרב הדחות מרובע על אליפות ה-WWE |
| 11 | באקלאש 2009 | 26 באפריל 2009 | פרובידנס, רוד איילנד | דאנקן דונאטס סנטר | ג'ון סינה (א) נגד אדג' בקרב מי שעומד אחרון על אליפות העולם במשקל כבד |
| 12 | באקלאש 2016 | 11 בספטמבר 2016 | ריצ'מונד, וירג'יניה | ריצ'מונד קוליסיאום | דין אמברוז (א) נגד AJ סטיילס על אליפות ה-WWE העולמית |
| 13 | באקלאש 2017 | 21 במאי 2017 | רוזמונט, אילינוי | אולסטייט ארנה | רנדי אורטון (א) נגד ג'ינדר מהאל על אליפות ה-WWE |
| 14 | באקלאש 2018 | 6 במאי 2018 | ניוארק, ניו ג'רזי | פרודנטייל סנטר | רומן ריינס נגד סמואה ג'ו |
| 15 | באקלאש 2020 | 14 ביוני 2020 | אורלנדו, פלורידה | WWE Performance Center | אדג' נגד רנדי אורטון |
| 16 | רסלמניה באקלאש 2021 | 16 במאי 2021 | טמפה, פלורידה | יואנגלינג סנטר | רומן ריינס נגד סזארו על האליפות האוניברסלית |
| 17 | רסלמניה באקלאש 2022 | 8 במאי 2022 | פרובידנס, רוד איילנד | דאנקן דונאטס סנטר | דרו מקינטייר ו-RK-Bro (רנדי אורטון ורידל) נגד הבלודליין (רומן ריינס והאוסוס (ג'יי אוסו וג'ימי אוסו)) |
(א) - מתייחס למתאבק/מתאבקים שהגיעו לקרב כאלוף/אלופים
ארכאנג'לו קורלי

| --- | --- |

 לידה:  17 בפברואר 1653 פוזיניאנו, איטליה 
 פטירה:  8 בינואר 1713 (בגיל 59) רומא, מדינת האפיפיור 
 שם לידה:  Arcangelo Corelli 
 מקום קבורה:  הפנתאון ברומא 
 מוקד פעילות:  מדינת האפיפיור 
 תקופת הפעילות:  מ-1672 
 זרם:  המוזיקה הקלאסית בתקופת הבארוק 
 סוגה:  המוזיקה הקלאסית בתקופת הבארוק, מוזיקה קלאסית 
 שפה מועדפת:  איטלקית, לטינית 
 כלי נגינה:  כינור 
 פרופיל ב-IMDb
 
ארכאנג'לו קורלי
ארכאנג'לו קורלי (באיטלקית: Arcangelo Corelli;‏ 17 בפברואר 1653 - 8 בינואר 1713) היה כנר איטלקי ומלחין בארוק.
יצירות עיקריות

אופוס 1, 12 טריו סונאטות
אופוס 2, 12 טריו סונאטות
אופוס 3, 12 טריו סונאטות
אופוס 4, 12 טריו סונאטות
אופוס 5, 12 סונאטות לכינור וקונטינואו (1700)
אופוס 6, 12 קונצ'רטי גרוסי (לאחר מותו)
הערות שוליים

1 2  ג'ון סטנלי, "מוזיקה קלאסית", עמ' 84
↑  ג'ון סטנלי, "מוזיקה קלאסית", עמ' 84
| --- | --- |
בקרת זהויות :  NLI: 987007260133005171  PLWABN: 9810596598005606  BNC: 000114118  BNE: XX1002349  BnF: cb13983830n (data)  CANTIC: a10069343  CiNii: DA00468818  GND: 11901176X  ICCU: CFIV078841  ISNI: 0000 0000 8344 4635  LCCN: n79059471  LNB: 000037097  MusicBrainz: a3546087-fe59-47d3-a3a8-42d58e2573c7  NDL: 00955070  NKC: jn19990001496  NLA: 35222492  NLG: 332748  NLK: KAC199605723  NSK: 000061148  NTA: 07078065X  RERO: 02-A003135379  SELIBR: 214906  SNAC: w6t151nf  SUDOC: 027500152  Trove: 871566  VcBA: 495/150434  VIAF: 69124242   WorldCat (עם VIAF): 69124242
באדאגה (שפה)

| --- | --- |
 מדינות:  הודו
 אזורים:  אסיה
 דוברים:  134,000 (נכון ל־2011) 
 שפת אם:  133,500 (2011)
 כתב:  אלפבית טמילי ואלפבית קאנדה
 משפחה:  דראווידית דרומית טמיל - קאנדה קאנדה - באדאגה באדאגה
 לאום:  הודו הודו
 קוד שפה:  bfq 
 קוד ISO 639-3:  bfq 
 ראו גם:  שפה • כתב • רשימת שפות
 
באדאגה (באנגלית: Badaga; בבאדאגה: படுக) היא שפה דראווידית דרומית המדוברת בגבעות נילגריס שבטמיל נאדו שבהודו. פירוש המילה "באדאגה" היא "איש צפון" כיוון שהשפה מדוברת על ידי אנשי הבאדאגה שהאמונה הרווחת היא שהם הגיעו מהצפון במאה ה-12. השפה גם מאוד דומה לווייאנאד צ'טי.
הגיית השפה > מילים בסיסיות

| --- | --- |

אלפבית פונטי בינלאומי: עברית
/noː/: מחלה
/po˞˞ː/: צלקת
/mo˞e˞/: נבט
/a˞e˞/: מאורת נמרים
/ha˞ːsu/: להתפשט (להתרחב)
/ka˞˞ːʃu/: להסיר
/i˞ːu˞˞/: שבע
/be˞ː/: צמיד שבטי
/be˞˞ː/: בננה
/u˞˞j/: אזמל
הערות שוליים

↑  Thurston, Edgar, 1855-1935. (2001). Castes and tribes of Southern India. Asian Educational Services. ISBN 8120602889. OCLC 49514631.{{cite book}}:  תחזוקה - ציטוט: multiple names: authors list (link)
↑  "מילים בסיסיות בבאדאגה". UCLA Phonetics Lab. נבדק ב-9 במאי 2013. {{cite web}}:  (עזרה)
| שפות דראווידיות |
| --- | --- | --- |
| דרומיות | טמילית • מלאיאלאם • קוטה • קודאגו • קאנדה • טולו • מלאיאלאם יהודית • קודאבה טאק • באדאגה • הולייה • קורומבה אטאפדי • טודה • קומבארן • קורומבה קאנדה • מודוגה • אירולה • שולאגה • בטה קורומבה • קאיקאדי • ירוקאלה • ג'סרי • פאניה • אוראלי • מאלארית • קוראגה • בלארי • קאלאנדי • קאניקארית • מולו קורומבה • קאדאר • קונדובאדי • מאלאסאר • מאלה מאלאסאר • קוריצ'ייה • אראנאדאנית • מאלאבדאנית • פאלייאנית • הראבאלאנית • אולאטאנית • ווייאנאד צ'טי • קאקאלה |  |
| דרומיות - מרכזיות | גונדי • מריה • קואי • קונדה • טלוגו • קויה • פנגו • מאנדה • נגארצ'אל • קובי |  |
| מרכזיות | קולאמי • אולארי • דורווה • נאיקי |  |
| צפוניות | קורוך • מאלטו • ברהואי |  |
| לא מסווגות | באזיגאר • וישאבאן • מאלאקוראבאן • אלאר |  |
| --- | --- |
בקרת זהויות :  NLI: 987007284494905171  GND: 4199224-6  LCCN: sh85010890 
ערך זה הוא קצרמרבנושא שפות. אתם מוזמנים לתרום לוויקיפדיה ו.
באדג'ר (אלסקה)

| --- | --- |

 מדינה:  ארצות הברית ארצות הברית
 מדינה:  אלסקה אלסקה
 מחוז:  כוכב הצפון של פיירבנקס
 שטח:  66.71 מייל רבוע
 אוכלוסייה:  ‏
  ‑ בעיר:  19,031 (1 באפריל 2020)
 קואורדינטות:  64°48′00″N 147°23′06″W﻿ / ﻿64.8°N 147.385°W﻿ / 64.8; -147.385 
  מפת מיקום  מפה מפורטת   (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורבאדג'ר(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורבאדג'ר  he tabBackground:;tabBorder:#aaa;defaultTab:0;
 
באדג'ר (באנגלית: Badger) הוא מקום־למפקד־אוכלוסין (אנ') (CDP) במחוז כוכב הצפון של פיירבנקס שבמדינת אלסקה. באדג'ר הוא אחד מהמקומות למפקד אוכלוסין שנוצרו ב-2010 מתוך פרברים קטנים ומפאתי פיירבנקס. הוא בעל שטח של 66.71 מ"ר. באדג'ר היא העיר הרביעית בגודלה במדינת אלסקה שבארצות הברית.
דמוגרפיה

| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 2010 | 19,482 |  | — |
| 2020 | 19,031 |  | −2.3% |
הערות שוליים

↑  "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
| --- | --- |
בקרת זהויות :  NLI: 987007540122005171
אריה גרטנר

| --- | --- |
אין תמונה חופשית
 לידה:  3 ביוני 1927 ניו יורק, ארצות הברית 
 פטירה:  2 במרץ 2011 (בגיל 83) ישראל 
 שם לידה:  Lloyd Gartner 
 ענף מדעי:  היסטוריה של עם ישראל 
 מקום קבורה:  הר המנוחות 
 מקום לימודים:  ברוקלין קולג' (1948)  אוניברסיטת פנסילבניה (1949) 
 מנחה לדוקטורט:  שלום בארון 
 
אריה (לויד) גַרטנֶר (Lloyd Gartner;‏ 3 ביוני 1927 – 2 במרץ 2011) היה פרופסור באוניברסיטת תל אביב בחוג להיסטוריה של עם ישראל.